इंडोनेशियन ओपन के खिताब से चूकीं साइना  
महिलाओं की एकल स्पर्धा के खिताबी मुकाबले में तीसरी वरीयता प्राप्त चीन की खिलाड़ी यिहान वांग ने साइना को 12-21, 23-21, 21-14 से हरा दिया।
भारत की शीर्ष वरीयता प्राप्त महिला बैडमिंटन खिलाड़ी साइना नेहवाल इंडोनेशियन ओपन सुपर सीरीज का खिताब जीतने से चूक गई हैं। रविवार को खेले गए महिलाओं की एकल स्पर्धा के खिताबी मुकाबले में तीसरी वरीयता प्राप्त चीन की खिलाड़ी यिहान वांग ने साइना को 12-21, 23-21, 21-14 से हरा दिया।  उल्लेखनीय है कि साइना ने सेमीफाइनल मुकाबले में चीनी ताइपे की खिलाड़ी शओ चेह चेंग को 21-14, 14-21, 21-17 से हराकर फाइनल में जगह बनाई थी, जबकि एक अन्य सेमीफाइनल मुकाबले में यिहान ने हमवतन खिलाड़ी यानजिआओ जिआंग को 21-13, 21-12 से हराकर खिताबी मुकाबले में प्रवेश किया था।